L'artista Ángel Granero Cózar dona 20 obres de la seua exposició "La pintura com a teràpia al Parkinson" a l'Ajuntament d'Alboraia
03 de abril de 2023

El dijous 30 de març el veí d'Alboraia Ángel Granero Cózar va donar 20 obres de la seua exposició "La pintura com a teràpia al Parkinson" a l'Ajuntament d'Alboraia, representat per Miguel Chavarría Díaz, alcalde d'Alboraia, i Manuel Andreu Ajado, regidor de Cultura.

Les obres donades van ser exposades a la Casa de Cultura "José Peris Aragó" el mes de febrer, dins del programa de Promoció d'Artistes Locals d'Alboraia de la regidoria de Cultura.

Després de l'exposició i dins de les bases de l'esmentat programa, va ser voluntat del veí d'Alboraia i autor, Ángel Granero Cózar, en agraïment a la col·laboració i interés de l'Ajuntament d'Alboraia, fer la donació de vint dels quadres de l'exposició titulada "La pintura com a teràpia al Parkinson", valorades en dos mil euros. Amb la finalitat esmentada que l'obra passe a formar part del patrimoni artístic i cultural del municipi, sense imposar condició o modalitat d'afectació permanent a determinades destinacions.

L'alcalde d'Alboraia Miguel Chavarría Díaz va expressar en nom del municipi l'agraïment a l'artista per la seua generosa donació i per contribuir amb la seua obra al patrimoni cultural d'Alboraia. Després de reunir-se amb l'artista i familiars, si no hi ha cap canvi final, es destinaran a una causa solidària, i seran entregades a la Junta Local Contra el Càncer d'Alboraia.